— A hátsó szárn3^ alsó lapján levő szemek nagyok, sárga 

 keretűek 5 



5. A hátsó szárny alsó lapján, a szemek és a szegélyvonal 

 között levő szalag sárgás-vörös. A hímek szárnya felül 

 szürkés-barna, a nősténj^eké világos barnás-sárga, széles 

 sötétbarna szegély lyel. Leander Esp. 



— A hátsó szárny alsó lapján levő széles szalag fehér. A 

 szárnyak felül okerbarnák, széles szegélyük sötétbarna. 



Arcania Lixx. 



6. A hátsó szárny alul sárgás-szürke, töve sötétebb, szemek 

 nélkül vagy azok helyett fehér pontokkal. A szárnyak felül 

 okersárgák. Pamphilus Linn. 



— A hátsó szárny alul barnás-szürke, sárgakeretű pupillás 

 szemekkel. A szárnyak felül barnás- sárgák. Tiphon Rótt. 



46. Coenonympha Oedipus Fabr. 



Fabricius, Mant. Insect. p. 31 (1787) — Godart, Hist. nat. d. 

 Lépid. d. Francé. II, t. 19, f. 5 (1822) — Geticus Esper, Die curop. 

 Schmetterl. in Abbild. t. 102, f. 2; t. 107, f. 5 — Pylarge Hübner, 

 Samml. europ. Schmetterl. f. 245—6, 702 — 3. 



A szárnyak feketés-barnák, a nőstényeknél a szegély mellett 

 egy sor tisztán látható halvány barnáskeretű pupillás szemmel, ezek 

 hímeken homályosak vagy egészen elenj^észők. Alul a szárnyak 

 sárgás-barnák, az elülső szárnyon a fémfényű szegélyvonal előtt 

 néhány fekete pupillátlan, a hátsó szárnyon egy sor sárgakeretű és 

 ezüsfehér pupillás szemmel. Kifeszítve 31 — 37 mm. nagyságú. 



Hazánkban kevés helyen található. Réteken fordul elő és 

 lanyhán repül. A budapesti római fürdőnél repülő példányok szép 

 nagyok. 



Oly példányok melyek elülső szárnyának alsó lapján levő 

 szemek teljesen eltűnnek és a hátsó szárny ötödik sejtjében levő 

 szem hiányzik vagy nagyon homályos, képezik az ab. himgarica AiG.-t. 



A hernyó világos-zöld, hátán sötét, oldalán sárgás-fehér sáv 

 díszíti. Hossza 20 mm. Júliusban található perjén (Poa), sáson (Carex) 

 vagy a sásnőszirom (Iris pseudoacorus) levelein, melyeknek felületét 

 rágja. A következő év májusában bábozódik. — A báb sárgás, 

 a szárnyhüvely szegélye fehér, a fej kéthegyű. 



Termőhelyei : Budapest (VI — VII közepéig), Peszér, Selmecz- 

 bánya, a Magas Tátra és Orsova. A szomszéd országok közül Kraj- 

 nában, Stájerországban és Alsó-Ausztriában fordul elő. Elterjedési 

 köre Kazántól Turinig és Francziaországtól Koreáig terjed. 



